S-355/2022

Mál þetta, sem dómtekið var 17. mars sl., höfðaði héraðssaksóknari með ákæru 17. febrúar 2022 á hendur ákærða M-kk-þgf S-kk-þgf, kt. [...]:

„fyrir stórfellt fíkniefnalagabrot og lyfjalagabrot, með því að hafa laugardaginn 13. mars 2021, að þáverandi heimili sínu að [...], haft í vörslum sínum í sölu- og dreifingarskyni 760,55 gaf amfetamíni, 38,77 gaf kókaíni, 3,52 gaf metamfetamíni, 40 stykki af Mogadon töflum og samtals 134 stykki af Sildenafil töflum, sem lögreglan fann við leit.

Telst brot þetta varða við 173. gr. a. almennra hegningarlaga nr. 19/1940, sbr. lög nr. 64/1974 og 32/2001 og 1. mgr. 33. gr., sbr. b. lið 2. mgr. 103. gr. lyfjalaga nr. 100/2020.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á 760,55 gaf amfetamíni, 38,77 gaf kókaíni, 3,52 gaf metamfetamíni, 40 stykki af Mogadon töflum og samtals 134 stykki af Sildenafil töflum, með vísan til 6. og 7. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og 1. mgr. 69. gr. a. almennra hegningarlaga nr. 19/1940, sbr. 2. gr. laga nr. 149/2009. “

Forsendur og niðurstaða:

Ákærði hefur fyrir dómi skýlaust játað brot sitt og samþykkti upptöku. Var því farið með málið samkvæmt 164. gr. laga nr. 88/2008 og það tekið til dóms án frekari sönnunarfærslu eftir að sækjandi og verjandi ákærða höfðu tjáð sig um lagaatriði og ákvörðun viðurlaga. Verjandi ákærða krefst vægustu refsingar er lög leyfa og hæfilegrar þóknunar sér til handa.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæða.

Ákærði er í málinu sakfelldur fyrir að hafa í vörslum sínum í sölu- og dreifingarskyni talsvert magn fíkniefna og lyfja en styrkleiki amfetamíns var ekki mikill eða 23- 26%. Ákærða til málsbóta horfir játning hans. Samkvæmt framlögðu sakavottorði nær sakaferill ákærða aftur til 26. september 2007 en þá var hann dæmdur í tveggja mánaða skilorðsbundið fangelsi fyrir brot gegn 2. sbr. 5. og 6. gr. laga um ávana- og fíkniefni nr. 65/1974. Ákærði var dæmdur í níu mánaða fangelsi, þar af sex mánuði skilorðsbundið 12. maí 2009 vegna hótana, húsbrots og alvarlegrar líkamsárásar sem talin var varða við 2. mgr. 218. gr. almennra hegningarlaga nr. 19/1940, auk umferðarlagabrota en brot ákærða voru talin vera hegningarauki vegna dómsins frá 26. september 2007. Þann 4. september 2009 ákvað héraðsdómur Reykjaness viðurlög vegna brots gegn 1. sbr. 2. mgr. 45. gr. umferðarlaga auk sviptingar ökuréttar í tvö ár. Ákærði gekkst undir sátt 10. apríl 2015 við Lögreglustjórann á Suðurnesjum um greiðslu sektar aðvegna brots gegn 2. sbr. 5. og 6. gr. laga um ávana- og fíkniefni nr. 65/1974. Þann 28. apríl 2016 var ákærði dæmdur í tveggja mánaða fangelsi skilorðsbundið í tvö ár fyrir 2. sbr. 5. og 6. gr. laga um ávana- og fíkniefni nr. 65/1974. Þá var ákærði dæmdur þann 21. febrúar 2019 í 30 daga skilorðsbundið fangelsi í tvö ár fyrir brot gegn valdstjórninni samkvæmt 1. mgr. 106. gr. almennra hegningarlaga.

Ákærði lýsti yfir að hann hefði um langt skeið átt við alvarlega andleg veikindi að ræða sem hann þyrfti að taka lyf við en hann væri öryrki af þeim sökum og lagði hann fram gögn þar að lútandi. Hvað sem þessu líður eru ekki efni til að líta til 74. gr. almennra hegningarlaga eins og ákærði fór fram á.

Með hliðsjón af framangreindu, 77. gr. almennra hegningarlaga nr. 19/1940, dómaframkvæmdar og magni og styrkleika þeirra efna sem brot ákærða tekur til þykir refsing hans hæfilega ákveðin fangelsi í níu mánuði. Þegar litið er til sakaferils ákærða og eðli brotanna þykir ekki unnt að skilorðsbinda refsinguna.

Með vísan til lagaákvæða í ákæru verða gerð upptæk 760,55 gaf amfetamíni, 38,77 gaf kókaíni, 3,52 gaf metamfetamíni, 40 stykki af Mogadon töflum og 134 stykki af Sildenafil töflum.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði dæmist því til að greiða 442.412 krónur vegna magngreiningar og matsgerðar Rannsóknastofu í lyfja- og eiturefnafræði við Háskóla Íslands. Ákærða er einnig gert að greiða þóknun skipaðs verjanda síns J-kk-ef E-kk-ef lögmanns, sem einnig var tilnefndur verjandi á rannsóknarstigi, sem að virtu umfangi máls og með hliðsjón af leiðbeinandi reglum dómstólasýslunnar nr. 2/2021, þykir hæfilega ákveðin 334.800 krónur, að meðtöldum virðisaukaskatti.

M-kvk-nf Thejllhéraðsdómarikveður upp dóm þennan.

Dómsorð:

Ákærði, M-kk-nf S-kk-nf, sæti fangelsi í níu mánuði.

Ákærði sæti upptöku á 760,55 gaf amfetamíni, 38,77 gaf kókaíni, 3,52 gaf metamfetamíni, 40 stykkjum af Mogadon töflum og samtals 134 stykkjum af Sildenafil töflum.

Ákærði greiði málsvarnarlaun skipaðs verjanda síns, J-kk-ef E-kk-ef lögmanns 334.800 krónur og annan sakarkostnað 442.412 krónur.

M-kvk-nf T-x-x